**JAVNO POVABILO K UDELEŽBI V GOSPODARSKI DELEGACIJI V TURČIJO**

**ISTANBUL, 9. oktober 2012**

JAPTI v sodelovanju z Ministrstvom za gospodarski razvoj in tehnologijo in Ministrstvom za zunanje zadeve organizira **izhodno splošno gospodarsko delegacijo slovenskih podjetij**, ki bo potekala **9. oktobra 2012 v Istanbulu,** ob obiskuministra Republike Slovenije za gospodarski razvoj in tehnologijo, mag. Radovana Žerjava pri turškem ministru za gospodarstvo, Mehmetu Zaferju Çağlayaniju.

Turško gospodarstvo je med največjimi v Evropi in ena redkih v regiji, ki dosega rast. Turčija predstavlja pomembno gospodarsko partnerico Slovenije, saj tako izvoz kot uvoz zadnja tri leta naraščata, priložnosti za poslovno sodelovanje slovenskih podjetij pa se pojavljajo v vseh gospodarskih sektorjih. Več informacij o gospodarskem okolju in poslovnih priložnosti v Turčiji je na voljo na spletnem portalu za slovenske izvoznike [www.izvoznookno.si](http://www.izvoznookno.si).

V enodnevni gospodarski delegaciji bodo imeli udeleženci priložnost predstaviti svoja podjetja **turškim podjetjem iz vseh sektorjev** v okviru poslovne konference in na bilateralnih razgovorih s turškimi podjetji. Namen gospodarske delegacije je omogočiti slovenskim podjetjem spoznati turško poslovno okolje, olajšati navezavo poslovnih stikov s turškimi podjetji in pot do sklepanja poslov ter na ta način prispevati k pospeševanju gospodarskih odnosov, blagovne menjave in tujih investicij med Slovenijo in Turčijo.

JAPTI bo organiziral tudi pripravljalni sestanek na temo »**Kako poslovati s Turčijo**«, katerega namen bo priprava podjetij na čim bolj učinkovito udeležbo v gospodarski delegaciji. Pripravljalni sestanek bo potekal **4. oktobra 2012** ob 10. uri v prostorih Generalnega Sekretariata Vlade RS, Gregorčičeva 27, 1000 Ljubljana.

**Stroške udeležbe** v poslovni delegaciji (prevozi in hotelske namestitve) krijejo udeleženci sami, stroške organizacije pripravljalnega seminarja, poslovne konference in bilateralnih sestankov krije JAPTI. **Kotizacije ni**.

Vabimo vsa zainteresirana slovenska podjetja, da se udeležite gospodarske delegacije in seminarja »Kako poslovati s Turčijo« in da **svoj interes za udeležbo na gospodarski delegaciji in na pripravljalnem seminarju potrdite z izpolnjeno elektronsko prijavnico s poslovnim profilom podjetja** (v angleškem jeziku) **najkasneje do petka, 21. septembra 2012**. Gospodarska delegacija in pripravljalni seminar bosta organizirana v primeru zadostnega števila zainteresiranih podjetij.

Za **dodatne informacije** se lahko obrnete na:

* go. Tanjo Drobnič, JAPTI, tel: 01 5891 894, email: tanja.drobnic@japti.si,
* go. Tino Lukan, JAPTI, tel: 01 5309 826, email: tina.lukan@japti.si.

**Igor PLESTENJAK**

 **DIREKTOR**